JUMAL KÕNELEB
Tere jälle!
Ma ei tea, kuidas on sinuga, aga mina sooviksin usku juurde.
On lihtne põhjus,
miks ma eri eluvaldkondades usku juurde soovin.
Põhjus on see, et ma tahan palvevastuseid.
Tahan rohkem usku, et saaksin rohkem palvevastuseid.
Tahan näha rohkem imesid, rohkem tervenemisi,
majanduslikke imesid ja muud, nii minu elus, kui ka sinu elus.
Me palvetame igal nädalal paljude inimeste eest.
Me rõõmustame iga palvevastuse eest
ja kui vastuseid ei tule, tekib tunne, et usku oleks juurde vaja.
Tahame ju ka selles asjas läbimurret.
Ma tahan uskuda, sest tahan palvetele vastuseid.
Tean, et kui Jumala Sõna juurdub minu ellu ja ma külvan seda,
siis mu usk kasvab. See on konkreetne asi.
Kui usk kasvab, siis saab ka palvevastuseid.
See on vägev!
See teema on nii innustav.
See on nagu värav millessegi imelisse ja uude.
Jeesus räägib, et Taevariik on sinepiseemne sarnane.
See on pisitillukeses seemnes.
Kui külvame selle oma südamesse, hakkavad kasvama Jumalariigi asjad.
Kõik, mis puutub Jumala Sõnasse ja mida see meie elus teeb,
millist muutust võib tuua meie ellu Jumala Sõna külvamine,
on nii imeline.
Imeline on ka see,
et Issand räägib meile igast meie eluvaldkonnast.
Piibel käsitleb kõiki meie argielu valdkondi.
Kui kardan, siis Issand räägib minuga,
annab tarkust ja nõu selles osas, mida tasub teha, kui on hirm.
Kui olen inimpelglik, kui tunnen, et mind ei armastata,
või arvan, et ma ei kõlba,
siis Piibel on täis kirjakohti, kuidas Jumal mind armastab.
See aitab, kui külvan neid armastusesõnu oma südamesse.
Mu südames hakkab kasvama turvatunne.
See on suureks kasuks näiteks meie abielule,
et armastuse sõnad on muutnud mu südant.
Ma ei karda ja mul ei teki tunnet, et sina ei armasta mind.
Ma ei arva, et sa ei taha minuga koos olla
ega mõtle, et sa ei taha niikuinii mulle head.
Need armastuse seemned on muutnud meie abielu,
ma suudan olla sinuga leplik, olen rahulikum ja usaldan sind.
Eks ma olen ikka jubedik... - Seda sa nüüd küll pole!
Minul on lihtsalt millegi tõttu raske uskuda, et mind armastatakse.
Hingehoid ja teraapia on olulised ja võivad olla suureks abiks,
aga meil kõigil on kodus taevalik seemnepakike,
mis päriselt aitab ja toob muutuse meie ellu.
Mida teha, kui tunned ahastust? Psalmidest leiad palju abi.
Loe kasvõi korduvalt Psalmi 91.
See kasvatab usku sellesse, et olen kaitstud,
sest olen Issandaga koos.
Ta on mu kindlus ja kilp. Ta on minuga koos.
Ma ei pea tundma ahastust.
Kui tulevik teeb muret,
siis Piiblis on imelised sõnad, et Temal on mulle tulevik ja lootus
ja Temal on minuga hea plaan.
Ta juhatab mind oma nime pärast.
Isegi mitte selle pärast, et mina olen eriti tubli.
Ka see valdkond võib minu elus rahuneda.
Ma ei pea kartma tulevikku.
Jumala Sõnad on imelised ja nii olulised. Kõike muutvad.
Me ei räägi seda, otsekui see oleks meie elufilosoofia.
See on hoopis tõde. Päris reaalne tõde meie elus.
Räägime sageli rahaasjadest ja tervise küsimustest.
Need on tõesti konkreetsed asjad meie kõigi eludes.
Mida vanemaks saame, seda olulisemaks tervise teema saab.
Seda enam ma sõltun Piiblist, et mind ei hirmutaks ohumärgid,
mida see maailm on täis. Et need ei rõhuks mind maha.
Tervendavate kirjakohtade lugemine mõjutab minu ihulikku tervist.
Oleme nii tervise küsimustes, kui rahaasjades märganud,
et juurdudes Jumala Sõnasse ja külvates seda sellel teemal,
muutub meie elu päriselt just selles valdkonnas.
Haigused ei hirmuta enam, majanduslikud raskused ei hirmuta.
Oleme külvanud palju sel teemal.
Kui meil ongi kontod tühjad,
teame ikkagi, et Jumal täidab kõik meie vajadused.
Ta teeb seda kogu aeg.
Me kõik teame, et uudistes ei räägita midagi head.
Kohtasin naist, kes ütles, et ta ei julge uudiseid enam vaadatagi.
Ta kardab hirmsasti, et Venemaa ründab Soomet
ja algab kolmas Maailmasõda.
Tal oli ka igasuguseid muid hirme.
Ma ütlesin talle, et ära siis vaata uudiseid!
Loe parem Psalmi 91, nagu Joy soovitas.
Kartmine ei aita ju kedagi.
See, mis meie elus muudab hirmu rahuks
ja haiguse terviseks ning kontojäägi teiseks
ja sa tead, et Jumal täidab kõik sinu vajadused,
pole mingi võlusõna ega võlukepikese viibutuse tulemus.
See on Jumala Sõna. Usk tuleb sellest raamatust.
Seetõtttu me loeme ja räägime välja Jumala Sõna,
haarame sellest kinni, mõtiskleme selle üle
ja see tõesti muudab meie elu.
Täna me räägime palvevastustest.
Palvevastustest päris otse.
Palvevastuste allikas ja lähtekoht on Jumala Sõna.
Palvevastused saavad alguse Jumala Sõnast.
See ei alga valjult kisendamisest, nutmisest või nii suurest hädast,
et Issand märkab viimaks, kui suures hädas just mina olen.
Ta vaatab teistest hädadest mööda ja otsustab midagi mu elus teha.
See pole üldse nii.
Ta on mulle juba andnud oma Sõna.
Ta on andnud lubadused
ja tahab teha imesid mu elus kogu aeg.
Aga see algab peale Jumala Sõnast.
Alguses oli Sõna. Johannes 15:7 ütleb:
"Kui te jääte minusse ja minu sõnad jäävad teisse,
siis paluge, mida te iganes tahate, ning see sünnib teile."
Sõna. Sõna püsib minus.
Oleme ütlenud mitu korda,
et usk tuleb kuuldust ja kuuldu Kristuse Sõna kaudu.
Kui vajame mingis eluvaldkonnas Jumala sekkumist või abi,
siis on hea mõista, et usk tuleb kuuldust,
aga usk tekib seal, kus tuntakse Jumala tahet.
Ma ei saa uskuda tervenemisse,
kui ma pole veendunud selles, et Jumala tahe on tervendada.
Mul ei saa olla sajaprotsendilist kindlust selles,
et Jumal tahab täita mu vajadused ja aidata mingite arvete tasumisel,
kui ma pole selles sajaprotsendiliselt kindel,
et Jumala tahe on täita kõik minu vajadused.
Kuidas mul võib olla sajaprotsendiline kindlus?
See tulebki sellest, et tead, mida Jumala Sõna ütleb.
Jumala Sõna on Jumala tahtega sama.
Jumala tahe pole selline, mida kunagi ei või teada.
Nii kõrge ja keeruline,
et on vaja teoloogia doktorikraadi, enne kui veidi Jumala tahet teada.
Jumal on teinud oma tahte oma Sõna kaudu väga selgeks.
See pole tegelikult üldsegi ebamäärane.
Kui loed algusest peale, milline Jumal on,
siis Ta on samasugune kogu aeg. Ta on kogu aeg hea.
Tema Sõna on Temaga üks. Tema tahe on kristallselge.
Jeesus teeb kogu aeg head.
Ta tervendab haigeid, aitab vaeseid ja tõstab üles rõhutuid.
Ta on kogu aeg samasugune.
Ta ei ole muutunud.
Kui loed ja uurid, milline Jeesus on ja maa peal oli,
siis Ta on ka praegu ikka sama.
Ta tahab endiselt aidata, tervendada, parandada,
Ta on sama eile, täna ja igavesti.
Sellest sünnibki usk, kui tead, et see kirjapandu käib sinu kohta.
See tõotus käib minu kohta,
et Jumal on sama eile, täna ja igavesti.
Sellest sünnibki usk.
Markuse evangeeliumi 5 ptk's on kirjas imeline lugu.
Seda uurides võime lausa õppida, kuidas saada palvevastuseid.
Lugu räägib veritõbisest naisest.
Kui süveneme sellesse, mis toimus,
siis võime ise teha samamoodi oma igapäevaelus ka tänapäeval.
Me võime tänagi teha sama nagu see veritõbine naine
ja saada oma palvele vastuse.
Loeme Markuse 5:21 alates.
"Ja kui Jeesus oli sõitnud paadiga taas vastaskaldale,
kogunes suur rahvahulk tema juurde, ning ta oli järve ääres.
Ja tuli üks sünagoogi ülemaid nimega Jairus,
langes Jeesust nähes ta jalge ette maha ja palus teda väga:
Mu tütreke on hinge vaakumas.
Oh et sa tuleksid, paneksid käed tema peale,
et ta saaks terveks ja jääks ellu!”
Jairuse tütar on hädas. Ta on haige ja suremas.
Jairus tuleb Jeesust kutsuma: "Tule ruttu! Sa pead tulema!
Tean, et Sa tervendad mu tütre! Sa pead kohe minuga kaasa tulema!"
"Ja Jeesus läks temaga.
Ja suur rahvahulk käis temaga kaasas ning tungles ta ümber."
Jeesus oli minemas Jairusega palvetama ja tervendama ta tütart.
Ta mõtles Jairuse tütrele ja see oli Tema eesmärk:
"Rahvas tungleb ja tõukleb, aga me läheme Jairusega kohe."
Ta ei pidanud tervendamiskoosolekut ja Ta ei jutlustanud.
Ta oli minemas Jairuse kodu poole.
Rahvahulgas aga juhtus samal ajal midagi.
Juhtus midagi, mis selle loo põhjal polnud üldse Jeesusel plaanis.
Seal oli üks naine, kes oli olnud 12 aastat veritõves.
Päris pikk aeg.
"Saanud kannatada arstide käes ja ära kulutanud kõik, mis tal oli,
ega olnud saanud mingit abi,
vaid pigem oli ta tõbi läinud halvemaks."
Ta polnud saanud arstidelt abi, kuigi oli teinud kõik võimaliku.
On hea otsida arstiabi. Üldiselt nad ikka saavad aidata.
See naine oli aga hädas ja tal polnud mingit lootust.
Teame ka seda, et juudi seaduse järgi
on sellise verejooksuga inimene "roojane"
ega tohigi inimeste sekka minna.
See naine oli aga kuulnud kusagilt lugusid Jeesusest.
"Ta läks rahvahulga seas ta selja taha ja puudutas tema kuube,
sest ta ütles: Kui ma saaksin tema kuubegi puudutada,
siis ma paraneksin!”
Ja kohe kuivas ta vereläte
ja ta tundis oma ihus, et ta oli paranenud sellest hädast."
Esmalt tekib küsimus:
"Kust sai naine selle usu, et ta võiks terveneda?"
Usk tuli sellest, et ta oli kuulnud Kristusest.
Võibolla mõni sugulane oli näinud, kuidas Jeesus kellegi terveks tegi.
Ta kuulis ja kuulmine sünnitas usku.
Tema puhul oli esimene asi see, et ta oli kuulnud sõnumit.
Kõik algas sõnadest, mida ta oli kuulnud.
See oli esimene samm. Ta kuulis sõnu.
Teiseks juhtus see, et sõnad sünnitasid usu.
See oli teine asi. Ta tõesti uskus sellesse,
et puudutades Jeesuse rüüd saab ta terveks.
Miski näitas, et ta uskus. - See oli kolmas asi.
Mitte veel! Tegelikult ütle pealegi.
Ta ütles... - Ei, mitte veel see osa!
Tahan esile tuua midagi, mis näitas, et ta uskus.
See oli see, et ta hakkas tegutsema.
See hoopis tuleb pärast!
Ta oli kuulnud sõnu, uskus neisse ja siis ta ütles midagi.
Ta ütles sama, mida oli kuulnud ja millesse oli hakanud uskuma.
Ta ütles: Kui ma saaksin tema kuubegi puudutada,
siis ma paraneksin!”
Ta rääkis oma usule vastavalt.
Ta rääkis vastavalt sõnadele, mida ta oli kuulnud.
Ta ei ohanud kodus:
"Olen kuulnud, et Jeesus tervendab olen kuulnud, et Ta teeb imesid.
Minu puhul see kindlasti ei kehti!
Ma olen olnud 12 aastat haige ja kindlasti ei tule midagi välja.
Minu eest on palvetatud miljon korda ja kasu ei miskit."
Ta ei ütlenud nii. Ta rääkis Jumala Sõna kohaselt.
Ta rääkis sama, mida oli kuulnud.
Seda, et Jeesus tervendab.
Ja siis neljandaks pani see teda tegutsema.
Ta hakkas tegutsema - läks ja tegi oma usu järgi.
Siin on oluline tähele panna, et alles viimaseks asjaks öeldakse,
et ta tundis midagi.
Tunne on viimane asi.
See polnudki niipidi, et esmalt tundis end tervena,
siis uskus ja alles siis ütles.
Tunne oli kõige viimane asi.
See on asi, milles me sageli teeme vea.
Me ootame muudkui tunnet. Joy, ma ei või uskuda!
Ma ei või ammugi ütleda, kui ma ei tunne veel midagi!
Kui mu keha on valu täis, siis ma ei saa ütleda muud!
Usu kaudu Jumala ime vastuvõtmise järjekord on erinev.
See algab usust.
Selle naise loo puhul
ja nagu tahtsin vahele lisada, et usk ilma tegudeta on surnud.
See, et ta ütles välja, mida uskus, oli juba iseenesest tegu.
See, et ta ei jäänud koju, vaid läks otsima Jeesust,
oli samuti tegu.
Ta läks rahvahulga keskele,
kuigi teadis, et ei tohiks minna, sest ta oli roojane.
See oli usutegu.
Ma ei tea, mis oleks sinu puhul usutegu,
kui sul on pikka aega olnud elu õõnestav olukord,
siis usutegu võib olla ka lihtsalt ülistama hakkamine.
Jumala ülistamine kõikide raskuste keskel
on tohutu usutegu.
Kuidas ma saaksin ülistada,
kui kõik tundub olevat segamini ja Jumal pole ikka veel vastanud!
Kuidas suutsid Paulus ja Siilas vanglaseina külge aheldatuna
ja veriseks piitsutatuina ülistada Jumalat?
Usk, mis kannab ja toob esile palvevastuseid,
nõuab alati usutegusid.
Naine poleks kunagi tervenenud, kui ta oleks lihtsalt kuulnud jutte.
"Tore, et sugulane sai terveks - selliseid asju ikka juhtub,
aga minu kohta see kindlasti ei käi."
Ta uskus kuuldut, kõneles selle välja ja tegutses selle järgi,
kogedes tegude kaudu tervenemist.
Minu jaoks on ülistamine mõnikord suur usutegu.
Kui tõesti ei oska asja lahendada ega tea mida teeks,
kui omad võimalused on otsas - miks mitte ülistada siis Jumalat!
Miks mitte tõsta pilk ja ülistada Teda?
Minu jaoks on see väga vabastav.
Ma ei saa enam midagi teha. Hakkan lihtsalt ülistama Jumalat.
Ülistan Teda, panen ülistusmuusika mängima.
Ülistan Teda ja mu pilk pöördub jälle Kristuse peale.
Mu usk saab tugevamaks. Halleluuja!
See on argipäeval justkui kitsast väravast sisenemine.
Matteuse evangeeliumis 7:13 ütleb Jeesus:
"Minge sisse kitsast väravast,
sest lai on värav ja avar on tee, mis viib hukatusse,
ja palju on neid, kes astuvad sealt sisse!
Kuid kitsas on värav ja ahtake on tee, mis viib ellu,
ja pisut on neid, kes selle leiavad."
Siin on küll juttu pääsemisest,
aga ka argipäeva keskel on mõnikord tunne nagu kaamelil,
kes üritab nõelasilmast läbi minna.
Kui ma valin argipäeva keskel Jumala Sõna, mida Tema on öelnud;
kui ma valin selle, mida Piibel on mulle lubanud,
kuigi kõik minu ümber räägib vastupidist.
Kui ma selle valin, siis usk kasvab ja südamesse tuleb usk ja rahu,
tuleb rahu ja usus hingamine.
Ma võin puhata ja Issand teeb imesid minu elus.
Ime sünnib ikka ja jälle. Taas ja taas.
Nii on juhtunud igas valdkonnas, millega oleme võidelnud.
Rääkisime tervenemisest ja majanduslikest asjadest.
Kõik on alanud Jumala Sõnast ja selle rääkimisest iseendale.
Piisavalt palju, et usk iseenesest tekiks.
Kui usk on olemas, oleme rääkinud selle kohaselt
ja jälginud üksteist, et ikka räägiksime usu kohaselt.
Seejärel oleme teinud selle järgi ning saanudki palvevastuseid.
See käib iga kord samamoodi.
Kui tekib probleeme, siis pöördume Jumala Sõna juurde
ja muudkui kordame seda.
Neid Jumala Sõnast leitud kirjakohti.
Mõnikord kuulan tundidekaupa Jumala Sõna ja jutlusi, et usk tekiks.
Siis sünnibki usk ja sa oledki Võitja poolel.
Usk on see, mis võidab.
Rääkimine kinnitab usku.
Usk tekib ja kasvab suuremaks ning rääkimine kasvatab usku.
Rääkimine aitab mind ja siis ma teen selle järgi.
Ma saan mõne idee. Korraga tean, mida tuleb teha.
Ma tõusen üles ja võtan midagi ette.
Ja ime sünnibki.
3 Johannese 1:2 ütleb Johannes toredasti: "Armas!"
Issand kummardub armastusega meie poole.
"Armas, soovin sulle (südamest), et sul läheks igati hästi...",
et su käsi käiks igas asjas hästi,
"...ja sa oleksid terve, nõnda nagu läheb hästi su hingel."
Saladus peitub osas: "nõnda nagu läheb hästi su hingel."
Kuidas hingel läheks hästi? Kuidas mu südamel oleks hea?
Kõik peab esmalt algama seest -
minu südamest, hingest, mõtetest ja meelest.
Kuidas heaolu tuleb mu meeltesse, hinge ja mõtetesse?
See tuleb Jumala Sõna kaudu.
Sõnad mõjutavad mu hinge heaolu ja sedakaudu ka keha ja olukordi.
Jumalariigis käivad asjad seestpoolt väljapoole.
Seeme toob esile usku.
Seeme toob minu sisemusest esile midagi, mis paistab välja.
See ei tule oodates, et Issand teeb väliselt midagi.
See algab Jumala Sõnast, Sõna-seemnest.
Seetõttu ütleb Jeesus, et Taevariik on teie sees.
Palvetame.
Tänu, Taevaisa, et aitad meid kõiki nii,
et võime näha rohkem palvevastuseid oma elus
ja kõigi nende eludes, kelle eest me võitleme ja palvetame.
Tänu, Issand, et Sa tahad teha imesid!
Tahad kinnitada meie kõigi usku nii,
et saame uskuda üha rohkem sellesse,
et Sa tõesti sekkud asjadesse, tervendad ja parandad,
vabastad ja õnnistad kõiki, kelle eest me palvetame!
Tänu, Issand,
et kinnitad meid kõiki nii, et võime juurduda Su Sõnasse!
Ammutada Sõnast usku, mis kannab läbi halli argipäeva!
Tänu, Issand, Sinu Sõna eest,
mis püsib igavesti ja mis iseenesest sünnitab usku!
Õnnista meid kõiki, Issand, oma Püha Vaimu läbi
ja Sinu tõe läbi, mis teeb meid vabaks!
Aamen.
Tahame tänada teid kõiki, kes eri moel toetate meie tööd -
saadet "Jumal kõneleb", kristlikku kooli ja Agape Keskust.
Tuhat tänu!
Tänu nii positiivse tagasiside kui ka kriitika eest!
Tänud eestpalvesoovide eest. Lubame kõigi eest palvetada,
kes meile helistavad või saadavad palvesoove.
Mõnikord väikese hilinemisega, aga igal juhul me palvetame!
Te olete meile kõik väga väärtuslikud!
Seda tööd ei oleks, kui sind ei oleks.
Sina, kes meid toetad, oled sama palju osaline,
sulle saab osaks sama õnnistus, kui meile teisel pool ekraani.
Kui soovid teada meie töö kohta rohkem,
võid külastada meie kodulehekülge www.kristillinenkoulu.org
Seal on rohkem infot meie kristliku kooli kohta.
Võid olla osaline meie kooli ja lasteaia töö ülesehitamisel.
Seal näed ka nende raamatute tutvustust.
Need aitavad ehitada isiklikku suhet Jumalaga,
mis on kõige A ja O.
Soovides toetada TV7 tööd tervikuna,
võid helistada numbrile 900 1777 Kõne maksab Eestis 7 eurot.
Võid kasutada ka kontonumbreid, mida näed saate lõppedes ekraanil.
Ole õnnistatud ja tea, et Jumal on tõesti sinu poolel!
Aamen.
Annetustelefon 900 1777 (kõne 7 eur) TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin